CELEX: 62019TN0234
Language: lt
Date: 2019-04-09 00:00:00
Title: Byla T-234/19: 2019 m. balandžio 9 d. pareikštas ieškinys byloje Infineon Technologies/Komisija

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/53
            
         
      2019 m. balandžio 9 d. pareikštas ieškinys byloje Infineon Technologies/Komisija
      (Byla T-234/19)
      (2019/C 213/52)
      Proceso kalba: vokiečių
      
         Šalys
      
      
         Ieškovė: Infineon Technologies AG (Noibibergas, Vokietija), atstovaujama advokatų L. Assmann ir M. Peiffer
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. gegužės 28 d. atsakovės sprendimą dėl pagalbos schemos SA.34045 (2013/c) (ex 2012/NN), kurią Vokietija taikė bazinės apkrovos vartotojams pagal Stromnetzentgeltverordnung (Potvarkis dėl elektros tinklo mokesčių, toliau — StromNEV) 19 straipsnį (pranešta dokumentu Nr. C(2018) ) (OL L 14, 2019, p. 1) ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškinys grindžiamas vienu ieškinio pagrindu, pagal kurį ginčijamas sprendimas yra neteisėtas, nes atleidimas nuo tinklo mokesčių pagal StromNEV 19 straipsnio 2 dalies antrą sakinį nėra valstybės pagalba, kaip ji suprantama pagal SESV 107 ir paskesnius straipsnius.
      Šiuo klausimu ieškovė visų pirma teigia, kad pagal StromNEV 19 straipsnio 2 dalį atleidžiant nuo tinklo mokesčių, buvo panaudoti ne valstybiniai ištekliai, kaip tai suprantama pagal SESV 107 straipsnio 1 dalį, o energijos tinklo operatorių, kurie įsteigti pagal privatinę teisę ir negali būti priskirti valstybei, ištekliai. Taip pat ginčijama priemoka neprilygsta elektros suvartojimo mokesčiui Vokietijoje. Be to, Vokietijos Federacinė Respublika nekontroliuoja perdavimo sistemos operatorių, kuriems patikėta valdyti šiuos išteklius.
      Taip pat teigiama, kad atleidimas nuo tinklo mokesčių pagal StromNEV 19 straipsnio 2 dalį reikšmingais aspektais skiriasi nuo bylose Essent Netwerk Noord ir kt., C-206/06, ir Vent De Colère!, C-262/12, susiklosčiusių aplinkybių. Vis dėlto nagrinėjamas atveis panašus į nagrinėtą byloje Vokietija/Komisija, C-405/16 P, ir todėl negali būti kvalifikuojamas kaip valstybės pagalba.